פר מלכים
המלכת שלמה (מלכים א' פרק א')
*פס' 1-4: אבישג השונמית סוכנת המלך.
דוד המלך היה כבר זקן בסוף ימיו ולכן אנשי המלך החליטו להביא לו נערה שתשרת אותו באופן אישי ותסייע לו בכל צרכיו. הנערה הייתה אבישג השונמית, המלך לא שכב עמה.
*פס' 5-10: אדוניה מבקש למלוך אחרי דוד אביו.
אדוניה היה בנו הבכור של דוד, הוא ביקש למלוך אחרי אביו והחל להתנהג כמלך ודוד לא מנע זאת. אדוניה התחיל לאסוף לעצמו תומכים מחצר המלוכה שיעזרו לו לזכות במלוכה, אך לא כולם תמכו בו. בירושלים נוצרו שני מחנות:
מחנה התומכים באדוניה
יואב בן צרויה-שר הצבא של דוד המלך.
אביתר הכוהן-אחד משני הכוהנים ששירתו את דוד בירושלים.
אחיו, בני המלך האחרים-אחיהם של שלמה ואדוניה.
אנשי יהודה עבדי המלך-אנשי שבט יהודה.
 
מחנה התומכים בשלמה:
צדוק הכוהן-הכהן השני של דוד בירושלים.
בניהו בן יהוידע-מפקד המשמר האישי של המלך אשר כלל את גדודי הכרתי והפלתי.
נתן הנביא-הנביא של דוד.
שמעי ורעי-אנשי המלך בירושלים, תומכי דוד. הגיבורים של דוד-הצבא הפרטי של דוד שליווה אותו עוד בימים שבהם ברח מפני שאול.
*פס' 11-14: הצעת נתן לבת שבע.
אדוניה ערך טקס בעין רוגל, כאשר נתן הנביא שמע על הטקס הוא החליט לפעול כדי לדאוג ששלמה יירש את המלוכה אחרי מות דוד. הוא הציע לה לפנות אל המלך והבטיח לה ,שבמהלך שיחתה עם המלך ,הוא יצטרף אליה ויחזק את דבריה.
 
*פס' 15-31: נתן ובת שבע משוחחים עם דוד ומתלוננים על המלכת אדוניה.
בת שבע מעלה שלושה נימוקים בעד המלכת שלמה:
1. דוד נשבע לה ששלמה ימלוך אחריו.
2. אדוניה המליך את עצמו ללא ידיעת המלך וכל העם מחכה לשמוע מי יחליף את דוד בתפקיד המלך.
3. אחרי מות דוד חייה וחיי שלמה יהיו בסכנה כי הם יחשבו לאויבי המלך.
נתן הנביא הציג נימוק נוסף:
4. האם אתה החלטת להמליך את אדוניה? שהרי לא סיפרת לאנשיך שהחלטת להמליך את אדוניה במקום שלמה.
בת שבע פנתה לדוד בעדינות, בצורה עקיפה ולא ישירה, היא הזכירה לו את הבטחתו מהעבר, אך שחררה אותו מאחריות להתרחשויות בהווה. נתן לעומת זאת פנה אל המלך בישירות ואפילו בתקיפות. הוא הטיל אחריות ישירה למצב על דוד ותבע ממנו לפתור אותו.
דוד הקשיב לדבריהם והבטיח להמליך את שלמה תחתיו.
 
 
 
 
*פס' 32-40: המלכת שלמה.
טקס המלכת שלמה כלל שש פעולות:
1. צדוק הכוהן, נתן הנביא ובניהו בן יהוידע הרכיבו את שלמה על פרדה והובילוהו את מעיין הגיחון.
2. צדוק הכוהן ונתן הנביא משחו את שלמה למלך על ישראל.
3. צדוק הכוהן ונתן הנביא תקעו בשופר וקראו "יחי המלך".
4. שלמה, נתן הנביא, צדוק הכוהן, בניהו בן יהוידע וכל העם ערכו תהלוכה בשירים ובמחולות בדרכם חזרה לארמון.
5. שלמה ישב על כיסא המלוכה של דוד.
6. עבדי המלך בירכו את שלמה.
 
*פס' 41-49: תומכי אדוניה שומעים על המלכת שלמה.
לאורך כל הזמן שבו התרחשה הפגישה בין נתן ובת שבע לבין דוד ולאורך הזמן שבו התרחשה המלכתו של שלמה, המשיכו אדוניה וכל תומכיו לחגוג במשתה שערך אדוניה בעין רוגל. לפתע הם התחילו לשמוע את צהלות העם, אל הנוכחים הגיע יונתן בנו של אביתר הכוהן ובפיו הבשורה המפתיעה: שלמה הומלך למלך וזכה לתמיכת דוד והעם.
 
*פס' 50-53: אדוניה ושלמה.
אדוניה חשש משלמה. הוא נותר לבדו, ללא תומכים ולכן שלמה היה יכול לפגוע בו ואף להוציא אותו להורג באשמת מרד במלך. אדוניה היה מבוהל והחליט לברוח אל המקום שבו שכן ארון הברית של ה', הוא העריך שבמקום הקדוש אף אחד לא יעז לרצוח אותו. אדוניה אחז בשתי ידיו בקרנות המזבח ששימש להקרבת קורבנות לאלוהים.
 
צוואת דוד (מלכים א' פרק ב')
*פס' 1-9: צוואת דוד.
דוד המלך היה זקן ועמד למות. לפני מותו הוא קרא אליו את שלמה ומסר לו את צוואתו המכילה ארבע הוראות:
1. הוראה לשמור על חוקי ה' ואת מצוותיו.
2. הוראה להרוג את יואב בן צרויה על כי פגע בשני שרי הצבא של ישראל אבנר בן נר ועמשא בן יתר, שר הצבא של אבשלום בזמן המרד.
3. הוראה לעשות חסד עם בני ברזלי שנתן לדוד ואנשיו מזון ואספקה בזמן שברח מאבשלום בנו המורד.
4. הוראה לנקום בשמעי, שקילל את דוד וזרק עליו אבנים כשברח מירושלים.
 
*פס' 10-12: מות דוד.
דוד מת בשיבה טובה לאחר שמלך ארבעים שנה על ישראל. דוד היה המלך החשוב ביותר שעליו מסופר במקרא. הוא לא היה המלך הראשון, אך הוא היה המלך שביסס את משטר המלוכה בישראל.
1. הוא הצליח לאחד את העם.
2. הוא נלחם בכל אויבי ישראל והקים לעם ישראל ממלכה גדולה ומפוארת.
3. הוא בנה עיר בירה חדשה בירושלים.
4. הוא העלה את ארון ה' לעיר הבירה החדשה.
 
 
 
*פס' 13-46: שלמה מבסס את מלכותו.
דוד מת ושלמה הפך להיות מלך לישראל. פעולותיו הראשונות קשורות לביסוס שלטונו: הוא פגע בכל מתנגדיו והעניש את כל תומכי אדוניה.
1. הוצאתו להורג את אדוניה.
2. גירוש אביתר הכוהן.
3. יואב בן צרויה מוצא להורג.
4. הריגת שמעי בן גרא.
שלמה התגבר על כל אויביו. הוא הסיר מדרכו את כל מי שתמך באדוניה במאבק ביניהם על המלוכה וקיים את צוואת דוד אביו. כעת הממלכה כולה סרה למרותו, כולם נשמעים לו והוא יכול להתחיל לשלוט. פרק ב' מסתיים באמירה "והממלכה נכונה ביד שלמה" (פסוק 46). משמעות הפסוק: רק כעת, לאחר שחיסל את כל תומכי אדוניה, הצליח שלמה לייסד את ממלכת אביו ולהצדיק את שלטונו עליה. בכך החלה הגשמת הנבואה על הבטחת הנצח שניתנה לדוד.
לבית דוד יש יורש, לעם ישראל יש שושלת מלוכה. כאן מסתיים הסיפור שהחל בספר שמואל א' והמעבר ממשטר השופטים למשטר המלוכה הושלם.
 
שלמה החכם מכל אדם (מלכים א' ג')
*פס' 1-3: תיאור ממלכת שלמה.
שלושה פרטים חשובים על מלכותו של שלמה:
1. שלמה התחתן עם בת מלך מצרים, ניתן להסיק ששלמה היה מלך חשוב ומיוחד שהרי מלכי מצרים לא נהגו להשיא את בנותיהם למלכים זרים משום שהדבר נחשב כזלזול בכבודה של מצרים.
2. שלמה יזם מפעלי בנייה רבים בירושלים. שלמה בנה את ארמונו, את בית המקדש ואת הביצורים סביב העיר.
3. לפני ששלמה בנה את בית המקדש בירושלים, עם ישראל הקריב קורבנות לה' בבמות, שהם אתרי פולחן שהיו פזורים בכל רחבי הממלכה.
 
*פס' 4-15: שלמה מבקש מאלוהים חוכמה.
בחלום הלילה נגלה האל לשלמה ושאל אותו מה אתן לך?
שלמה העיד על עצמו כמי שאין לו ניסיון בהנהגה ובמלוכה וביקש מהאל " ונתת לעבדך לב שומע לשפוט את עמך להבין בין טוב לרע" כוונת הדברים היא יכולת הקשבה והבנה עמוקה, בעיקר בעת ששלמה ישב למשפט ויצטרך להקשיב למי שיבואו להישפט לפניו, ולהבין בצורה מעמיקה את דבריו. יכולות אלו הן התנאי לכישוריו של שופט ומשמעות הדברים היא ששלמה מבקש לפתח את יכולתו כשופט חכם, מבין, סבלן ומתחשב.
שלמה ביקש חוכמה וצדק כדי להנהיג את העם. בבקשה זאת מציגה אותו כמלך האידיאלי: מלך שדואג לשלום נתיניו ולצדק בממלכתו.
 
*פס' 16-28: משפט שלמה.
סיפור המעשה: שתי נשים זונות הגיעו אל שלמה כדי שישפוט ביניהן. אחת מן הנשים מספרת ששתיהן גרות בבית אחד ואף ילדו בנים לבדן באותו בית. שתי הנשים עומדות לפני המלך למשפט כאשר שתיהן טוענות שהן האימהות של אותו תינוק.
פסק הדין של שלמה: לשלמה לא הייתה כל אפשרות לדעת מי מבין הנשים דוברת אמת, אבל הוא מצא פתרון לבעיה: הוא החליט לבחון למי מהשתיים התינוק יקר יותר, מי מבין האימהות תסכים, מתוך אהבת אם אמיתית, לשמור על חיי הילד ולהעבירו לחזקתה של האם השנייה ולו במחיר הפסד במשפט. הוא ביקש להביא חרב והורה לחתוך את הילד לשניים ולתת את שני החצאים של הילד לשתי האימהות. האימא סירבה למעשה וכך ידע שלמה שהיא אם הילד.
ממשפט זה עולים שני מסרים חשובים לגבי מנהיגותו של שלמה:
1. חוכמתו של שלמה מסייעת לו לשפוט את העם בצדק אפילו במקרים שלכאורה אינם ניתנים לפתרון.
2. שלמה קשוב לכל חלקי העם ומאזין לכולם, גם למעמדות הנמוכים ביותר כגון הזונות במקרה זה.

